Bosanskohercegovačka kuhinja
Jela bosanske kuhinje su slična jelima turske, grčke i drugih mediteranskih kuhinja. Zbog dugotrajne Austro-Ugarske uprave, u njoj se osjete i uticaji centralne Evrope. 

Bosanska kuhinja koristi mnogo začina, obično u malim količinama. Većina jela su blaga, kuhana s malo vode. Sosovi su gotovo u potpunosti prirodni. Tipični sastojci jela bosanske kuhinje su paradajz, krompir, luk, bijeli luk, paprika, krastavci, mrkva, kupus, gljive, špinat, tikvice i grah. Od začina najčešće se koristi mljevena paprika, biber, peršun, lovorov list i celer. Kao dodatak jelima u bosanskoj kuhinji često se koriste mlijeko, kajmak i pavlaka. Slatkim jelima se dodaju cimet i klinčić. Jela od mesa su od piletine, govedine ili janjetine. Za bosansku kuhinju specifično je pripremanje jela ispod sača, odnosno peke, pri čemu se pripremljene namirnice, poklopljene metalnim zvonom, spremaju u žaru. 

Region Hercegovine je pogodan za uzgajanje vinove loze i proizvodnju vina, dok se u Bosni rakija dobija od šljiva i jabuka. Kahva se pije iz fildžana, uz obavezan rahatlokum.

Supe i čorbe 
 Begova čorba - čorba koja sa pravi od mesa i povrća;
 Bamija (čorba) - čorba od bamije;
 Pače - jelo od telećih nogica;

Sarme i dolme 
 Punjena paprika - paprike punjene mljevenim mesom i rižom;
 Sogan-dolma - luk punjen mljevenim mesom;
 Sarma - meso i riža umotani u listove kupusa;

Pite 
 Burek - jufka punjena mljevenim mesom, koje se tradicionalno umotava. Isto jelo sa sirom se naziva sirnica, sa špinatom i sirom zeljanica, a s krompirom krompiruša. Sva ova jela se u Bosni nazivaju pitama;

Jela od mesa 
 Ćevapi - jelo od mesa koje se peče na roštilju, a pravi se od janjećeg i goveđeg mesa. Služi se s lukom u somunu;
 Grah - tradicionalno jelo od buranije ili graha s mesom;
 Musaka - jelo koje se pravi od slojeva krompira, mljevenog mesa i preliva;
 Bosanski lonac - čorba s mesom koje se kuha na otvorenom plamenu;

Jela od povrća 
 Kljukuša - tradicionalno jelo od tijesta sa vrhnjem i bijelim lukom. U nekim područjima pravi se od ribanog krompira.

Tjestenina i pilavi

Peciva 
 Lepinja
 Pogača

Sirevi 
 Vlašićki ili travnički sir - bijeli sir koji liči na fetu iz travničkog kraja i sela sa planine Vlašić;
 Livanjski sir - suhi, žuti sir iz Livna;
 Trapist - polutvrdi, žuti sir
 Blatnički sir - bijeli sir sa Vučije planine i Blatnice;

Salate

Slatka jela 
 Tufahije - kuhane jabuke punjene orasima i šlagom;
 Baklava - lisnato tijesto punjeno orahsima, natopljeno šećernim sirupom ili medom;
 Ružica - slična baklavi, ali se peče u malim rolnicama;
 Hurmašica - tijesto u obliku hurme, natopljeno slatkim sirupom;
 Rahatlokum - poslastica od kukuruznog škroba i šećera, s orasima ili drugim aromama;
 Sutlijaš - slatko jelo od riže;
 Tulumbe - prženo testo zaslađeno slatkim sirupom;
 Kadaif - tanko i vlaknasto tijesto, zaslađeno slatkim sirupom;
 Halva - slatko jelo od brašna, šećera i masnoće;
 Kompot - kuhano voće;
 Jabukovača - kolač od tijesta punjenog jabukama;
 Đunlari - kolač od tijesta s kajmakom;
 Lokumi - suhi keksi;
 Rahvanija - kolač od tijesta zaslađenog slatkim sirupom;
 Tatlije - kolač od griza zaslađen sirupom;
 Šljivopita - kolač od šljiva, brašna i šećera;
 Gurabije - suhi kolači;
 Ćetenija - poslastica slična bonbonima;
 Paprenjaci - slatko krušno tijesto;

Zahlade i kompoti

Napitci 
 Kafa
 Rakija

Vanjski linkovi 
 Bosanski kuhar

Galerija 

Bosanskohercegovačka kuhinja